শ্রাবণিক ধ্বনিবিজ্ঞান
শ্রাবণিক ধ্বনিবিজ্ঞান (ইংরেজি: Auditory phonetics) ভাষাবিজ্ঞানের অন্তর্ভুক্ত শাস্ত্র ধ্বনিবিজ্ঞানের একটি উপশাখা, যেখানে বাকধ্বনি (Speech sound) কীভাবে শ্রবণ করা হয় এবং সেগুলি কীভাবে মনে গিয়ে বাক-প্রত্যক্ষণ বা বাক-উপলব্ধির (speech perception) জন্ম দেয়, সে বিষয়ে অধ্যয়ন করা হয়। এই শাস্ত্রে কীভাবে প্রান্তিক শ্রবণতন্ত্র ও কেন্দ্রীয় শ্রবণতন্ত্রগুলির (যার মধ্যে মস্তিষ্কের কিছু এলাকাও অন্তর্ভুক্ত) কর্মপদ্ধতিগুলির মধ্যস্থতায় বাক-উদ্দীপকসমূহ (speech stimuli) ও সেগুলির কারণে সৃষ্ট শ্রোতার প্রতিক্রিয়ার মধ্যবর্তী সম্পর্কগুলি প্রতিষ্ঠা পায়, সেই ব্যাপারটি অধ্যয়ন করা হয়। এটি ধ্বনিবিজ্ঞানের তিনটি প্রধান শাখার একটি; অন্য দুইটি শাখা হল ধ্বনিতরঙ্গবিজ্ঞান (Acoustic phonetics) ও উচ্চারণ ধ্বনিবিজ্ঞান (Articulatory phonetics)। তবে এগুলির মধ্যে একই গবেষণাপদ্ধতি প্রয়োগ করা হতে পারে এবং একই ধরনের প্রশ্নের উত্তর অনুসন্ধান করা হতে পারে।